CELEX: 62018CN0074
Language: lv
Date: 2018-02-05 00:00:00
Title: Lieta C-74/18: Lūgums sniegt prejudiciālu nolēmumu, ko 2018. gada 5. februārī iesniedza Korkein hallinto-oikeus (Somija) – A Ltd

23.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 142/32
            
         Lūgums sniegt prejudiciālu nolēmumu, ko 2018. gada 5. februārī iesniedza Korkein hallinto-oikeus (Somija) – A Ltd
   
   (Lieta C-74/18)
   (2018/C 142/43)
   Tiesvedības valoda – somu
   
      Iesniedzējtiesa
   
   
      Korkein hallinto-oikeus
   
   
      Pamatlietas puses
   
   
      Prasītāja: A Ltd
   
   
      Atbildētāja: Veronsaajien oikeudenvalvontayksikkö
   
   
      Prejudiciālie jautājumi
   
   
               1)
            
            
               Vai, interpretējot Direktīvas 2009/138/EK (1) 157. panta 1. punkta pirmo daļu, lasot to kopā ar 13. panta 13) un 14) punktu, par dalībvalsti, kurai ir tiesības uzlikt apdrošināšanas nodokli, tiek uzskatīta sabiedrības (juridiskas personas), kas ir apdrošinājuma ņēmējs, reģistrācijas valsts vai sabiedrības, kas ir uzņēmuma iegādes priekšmets, atrašanās vieta, ja apdrošināšanas sabiedrība, kuras juridiskā adrese atrodas Lielbritānijā un kurai Somijā nav uzņēmuma, lai apdrošinātu riskus saistībā ar uzņēmuma iegādi, piedāvā apdrošināšanu:
               
                           —
                        
                        
                           sabiedrībai, kas uzņēmuma iegādes procesā ir pircēja un kura nav reģistrēta Somijā, un uzņēmuma iegādes mērķsabiedrība ir reģistrēta Somijā;
                        
                     
                           —
                        
                        
                           sabiedrībai, kas uzņēmuma iegādes procesā ir pircēja un kura ir reģistrēta Somijā, un uzņēmuma iegādes mērķsabiedrība nav reģistrēta Somijā;
                        
                     
                           —
                        
                        
                           sabiedrībai, kas uzņēmuma iegādes procesā ir pārdevēja un kura nav reģistrēta Somijā, un uzņēmuma iegādes mērķsabiedrība ir reģistrēta Somijā;
                        
                     
                           —
                        
                        
                           sabiedrībai, kas uzņēmuma iegādes procesā ir pārdevēja un kura ir reģistrēta Somijā, un uzņēmuma iegādes mērķsabiedrība nav reģistrēta Somijā?
                        
                     
         
               2)
            
            
               Vai lietā nozīme ir tam, ka apdrošināšana attiecas tikai uz atbildību nodokļu jomā, kas attiecībā uz mērķsabiedrību ir radusies pirms uzņēmuma iegādes procesa īstenošanas?
            
         
               3)
            
            
               Vai lietā nozīme ir tam, vai uzņēmuma iegādes priekšmets ir mērķsabiedrības akcijas vai uzņēmējdarbības daļa?
            
         
               4)
            
            
               Vai situācijā, kurā uzņēmuma iegādes priekšmets ir mērķsabiedrības akcijas, nozīme ir tam, ka garantijas, kuras pārdevējs ir devis pircējam, attiecas tikai uz to, ka pārdevējam ir īpašumtiesības uz pārdotajām akcijām un attiecībā uz tām nepastāv nekādi trešo personu prasījumu?
            
         
      (1)  Eiropas Parlamenta un Padomes Direktīva 2009/138/EK (2009. gada 25. novembris) par uzņēmējdarbības uzsākšanu un veikšanu apdrošināšanas un pārapdrošināšanas jomā (OV 2009, L 335, 1. lpp.)